laion/Wikipedia-Exotic huggingface dataset:
ফারুক আব্দুল্লাহ

ফারুক আব্দুল্লাহ (জন্ম: ২১ অক্টোবর ১৯৩৭) একজন কাশ্মীরি রাজনীতিবিদ এবং জম্মু ও কাশ্মীর জাতীয় সম্মেলনের চেয়ারম্যান। ১৯৮২ সাল থেকে তিনি বেশ কয়েকবার জম্মু ও কাশ্মীরের মুখ্যমন্ত্রী হিসাবে দায়িত্ব পালন করেছেন এবং ২০০৯ থেকে ২০১৪ সালে তিনি বিদ্যুৎ এবং জ্বালানি বিষয়ক কেন্দ্রীয় মন্ত্রী হিসাবে দায়িত্ব পালন করেন। তিনি জম্মু ও কাশ্মীরের প্রাক্তন মুখ্যমন্ত্রী ওমর আবদুল্লাহর পিতা হিসেবেও অধিক পরিচিত। ফারুক আবদুল্লাহ প্রবীণ রাষ্ট্রপতি এবং জাতীয় সম্মেলনের নেতা শেখ আবদুল্লাহ এবং বেগম আকবর জাহান আবদুল্লাহর সন্তান হিসেবে একটি মুসলিম সম্ভ্রান্ত পরিবারে জন্মগ্রহণ করেন। তিনি টিন্ডলের বিস্কো স্কুলে মাধ্যমিক জীবন এবং পরবর্তীকালে জয়পুরের এসএমএস মেডিকেল কলেজ থেকে এমবিবিএস ডিগ্রি সম্পন্ন করেন। পরবর্তীকালে তিনি ওষধ বিষয়ক দক্ষতা অর্জনের জন্য যুক্তরাজ্য ভ্রমণ করেন। তিনি ব্রিটিশ বংশোদ্ভূত মলি নামক একজন নার্স এর সাথে বিবাহ বন্ধনে আবদ্ধ হন এবং তাদের বিবাহিত জীবনে ওমর আব্দুল্লাহ নামে একটি ছেলে সন্তান ও সাফিয়া, হিনা এবং সারা নামে ৩জন মেয়ে সন্তান রয়েছে। ওমর আবদুল্লাহ রাজ্যে ও জাতীয় রাজনীতিতেও জড়িত, যিনি লোকসভার সদস্য ছিলেন এবং জম্মু ও কাশ্মীরের মুখ্যমন্ত্রী হিসেবেও দায়িত্ব পালন করেছিলেন। সারা কংগ্রেস রাজনীতিবিদ শচীন পাইলটের সাথে বিবাহ বন্ধনে আবদ্ধ হন। "Farooq Abdullah Biography - when he was the CM of Kashmir, in 1989, during his period, Kashmiri Pandits was Escaped from Kashmir, during his period more than 350,000/ people was rapped nd killed in kashmir, About family, political life, awards won, history"। www.elections.in। সংগ্রহের তারিখ ২ জুন ২০১৮। did his schooling from C.M.S Tryndale Biscoe School in Srinagar... MBBS degree holder from the Sawai Man Singh Medical College in Jaipur.  উইকিমিডিয়া কমন্সে ফারুক আব্দুল্লাহ সংক্রান্ত মিডিয়া রয়েছে।
সুজাবাদ কেল্লা

সুজাবাদ কেল্লা বাংলাদেশের ঝালকাঠি জেলার অন্তর্গত একটি বিলুপ্ত ঐতিহাসিক মোগল স্থাপনা। তৎকালীন সুবাহ বাংলার দক্ষিণাঞ্চলে মগ শাহজাদা সুজা ১৬৫৪ সালে সুজাবাদ গ্রামের পত্তন করেন এবং মগ জলদস্যুদের দমন এবং তাদের আক্রমণ প্রতিহত করার জন্য সুজাবাদ গ্রামে দুটি কেল্লা নির্মাণ করেন। কেল্লা দুটির একটি মাটি এবং অন্যটি ইট দিয়ে তৈরি। কেল্লা দুটি যথাক্রমে অন্দর এবং বাইর কেল্লা নামে পরিচিত ছিল।
গুগল প্লে মিউজিক

গুগল প্লে মিউজিক হলো সঙ্গীত ও পডকাস্ট স্ট্রীমিং পরিষেবা এবং অনলাইন সঙ্গীত সুরক্ষক যা গুগল দ্বারা নিয়ন্ত্রিত, এটা গুগল প্লে পরিষেবার একটি অংশ৷ ২০১১ সালের ১০ই মে মাসে এটা ঘোষিত হয়৷ তারপর এটা বৈশ্বিকভাবে ১৬ নভেম্বর ২০১১ সালে চালু করা হয়। ব্যবহারকারী গণ তাদের ব্যক্তিগত অ্যাকাউন্ট থেকে বিনামূল্যে ৫০, ০০০ গান শুনতে এবং আপলোড করতে পারবেন। গুগল প্লে মিউজিক সাবস্ক্রিপশন ব্যবহারকারীদের গুগল প্লে মিউজিক ক্যাটালগের যে কোনও গানের স্ট্রিমিংয়ের পাশাপাশি ইউটিউব মিউজিক প্রিমিয়ামে প্রবেশ করার অধিকার দেয়। বেশ কয়েকটি কর্মক্ষেত্রে ব্যবহারকারীদের ইউটিউব প্রিমিয়ামে প্রবেশাধিকার রয়েছে। ব্যবহারকারীরা তাদের লাইব্রেরির জন্য 'গুগল প্লে' সংগীত স্টোর সেকশন এর মাধ্যমে অতিরিক্ত ট্র্যাক কিনে নিতে পারবেন। ইন্টারনেট-সংযুক্ত যন্ত্র গুলোর জন্য গান স্ট্রিমিংয়ের পাশাপাশি, গুগল প্লে এর মোবাইল অ্যাপ্লিকেশনগুলি গান সংরক্ষণ এবং অফলাইনে শোনার অনুমতি দেয়। গুগল প্লে মিউজিক ব্যবহারকারীদের বিনামূল্যে ৫০,০০০টি ফাইলের স্টোরেজ সরবরাহ করে। ব্যবহারকারীরা পরিষেবাটির ওয়েব প্লেয়ার এবং মোবাইল অ্যাপ্লিকেশনগুলির মাধ্যমে গান শুনতে পারবেন। পরিষেবাটি ব্যবহারকারীর সংগ্রহটি স্ক্যান করে এবং গুগলের ক্যাটালগের ফাইলগুলির সাথে মেলে যা পরে ৩২০ কেবিট ডাউনলোড করা যেতে পারে৷ মেলে না এমন কোনও ফাইল স্ট্রিমিং পুনরায় ডাউনলোডের জন্য গুগলের সার্ভারে আপলোড করা হয়। আপলোডের জন্য সমর্থিত ফাইল ফর্ম্যাটগুলির মধ্যে রয়েছে:(১) এমপি ৩,(২) এএসি, (৩) ডাব্লিউএমএ, (৪)ওজিজি, (৫)এফএলএসি, (৬)এলএসি৷ এমপি ৩ ফর্ম্যাট নয় এমন ফাইল আপলোড করলে এমপি ৩ ফাইলে রূপান্তরিত হবে। রূপান্তর হওয়ার পরে ফাইলগুলি ৩০০ মেগাবাইট পর্যন্ত হতে পারে। অফলাইন প্লেব্যাকের জন্য মোবাইল অ্যাপ্লিকেশনগুলিতে এবং সঙ্গীত পরিচালক অ্যাপ্লিকেশনটির মাধ্যমে কম্পিউটারগুলিতে গানগুলি ডাউনলোড করা যায়৷ Welch, Chris (ফেব্রুয়ারি ২৫, ২০১৫)। "Google now lets you upload 50,000 songs to the cloud for free"। The Verge। Vox Media। সংগ্রহের তারিখ জুন ২১, ২০১৭।  Etherington, Darrell (ফেব্রুয়ারি ২৫, ২০১৫)। "Google Play Music Increases Cloud Storage Limit To 50,000 Songs"। TechCrunch। AOL। সংগ্রহের তারিখ জুন ২১, ২০১৭।  "How to use Google Play Music"। Google Play Help। Google। ফেব্রুয়ারি ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৭।  Farivar, Cyrus (ডিসেম্বর ১৮, ২০১২)। "Google's cloud-based music-matching service has arrived… and it's free"। Ars Technica। Condé Nast। সংগ্রহের তারিখ জুন ২১, ২০১৭।  Kafka, Peter (ডিসেম্বর ১৮, ২০১২)। "Google's Music Locker Now Works Like Apple's and Amazon's. Except It's Free."। All Things Digital। Dow Jones & Company। সংগ্রহের তারিখ জুন ২১, ২০১৭।  "Google Play Music supported file types"। Google Play Help। Google। জুলাই ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৭।  "Download music to listen offline"। Google Play Help। Google। এপ্রিল ১৫, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০১৭।
গণ্ডেরবাল জেলা

গণ্ডেরবাল (উর্দু: گاندربل ضلع‎‎) জম্মু ও কাশ্মীরের একটি নবগঠিত জেলা। এটিতে ৬টি তহশিল রয়েছে, সেগুলি হল - গন্ডেরবাল তহসিল, তুল্লামুল্লা, ওয়াকুরা, লার, কঙ্গন এবং গুন্ড। নরনাগ মন্দির ছাড়া আর কোন উল্লেখযোগ্য প্রাচীন ভবন বা প্রত্নতাত্ত্বিক স্থান এখানে আর পাওয়া যায় না - যেহেতু সুলতান সিকান্দার বুটশিকানের শাসনকালে এই অঞ্চলের বেশিরভাগ প্রাচীন স্থাপত্যগুলি ধ্বংস করা হয়েছিল। ক্ষীর ভবানী হল তুল্লামুল্লা গ্রামে একটি পবিত্র ঝরনার উপরে নির্মিত দেবী ভবানীর উদ্দেশ্যে উৎসর্গ করা একটি মন্দির। ক্ষীর শব্দটি হল ভাত ও দুধ নির্মিত মিষ্টান্ন, যা দেবীকে প্রসন্ন করার জন্য ঝরনাকে দেওয়া হয়, এবং হিন্দু দেবদেবীদের রীতি অনুসারে সেটি মন্দিরের নামে অন্তর্ভুক্ত হয়ে গেছে। নরনাগ মন্দির দেশের অন্যতম গুরুত্বপূর্ণ প্রত্নতাত্ত্বিক স্থান। হারমুখ পর্বতের কোলে নরনাগ মন্দির অবস্থিত, শ্রীনগর শহর থেকে প্রায় ৫০ কিলোমিটার (৩১ মা) দূরে। এই স্থানে একে অপরের মুখোমুখি অনেকগুলি মন্দির আছে, প্রায় ১০০ মিটার (৩৩০ ফু) দূরত্বে। ঐতিহাসিকরা বলেছেন যে, অষ্টম শতাব্দীতে শাসক ললিতদাতিয়া মুক্তাদিয়া মন্দিরটি ভগবান শিবকে উৎসর্গ করেন। এটা বিশ্বাস করা হয় যে, রাজা অবন্তীবর্মন এই মন্দির দর্শন করেছিলেন এবং ভূতশেরে স্নানের জন্য একটি স্তম্ভমূল দান করেছিলেন। আজও এই মন্দিরটির নির্মাতাদের শিল্প এবং দক্ষতা দেখে অবাক হয়ে যেতে হয়। এর চিত্তাকর্ষক স্থাপত্যটি অষ্টম শতাব্দীর গৌরবময় অতীত এবং বিশাল শিল্পকে প্রকাশ করে। সরকার সম্প্রতি এটিকে দখলদারি থেকে রক্ষা করার জন্য প্রাচীর তৈরি করেছে এছাড়া আর অন্য কিছুই এর জন্য করা হয়নি। এটি এখন ধ্বংসস্তূপে পড়ে আছে যার মধ্যে কেবল ক্ষীণ কিছু চিহ্নই টিঁকে আছে। গন্ডেরবাল জেলাটির সদর দপ্তর গণ্ডেরবাল শহরের স্থানাংক ৩৩°৪৪′ উত্তর ৭৫°০৯′ পূর্ব﻿ / ﻿৩৩.৭৩° উত্তর ৭৫.১৫° পূর্ব﻿ / 33.73; 75.15। এর গড় উচ্চতা সমুদ্রতল থেকে ১,৯৫০ মিটার (৬,৪০০ ফু) উপরে, এবং এটি শ্রীনগর শহর থেকে প্রায় ২১ কিলোমিটার (১৩ মা) দূরে। গন্ডেরবাল জেলাটি সিন্ধু নদ জুড়ে বিস্তৃত। নদীটি জেলার বেঁচে থাকার একমাত্র সাধন হিসাবে বিবেচিত হয়। এটি জম্মু ও কাশ্মীরের একমাত্র নদী, যেখানে তিনটি জলবিদ্যুৎ কেন্দ্র চালু রয়েছে; এ ছাড়া নদীটি সেচের জন্য জল সরবরাহ করে, জেলার জনসংখ্যার ৮০% কৃষিকাজের সাথে জড়িত। এই নদীর বালি (বাজরি)র উন্নত গুণমানের জন্য এই অঞ্চলের একটি অর্থকরী পণ্য হিসেবে বিবেচিত। গণ্ডেরবাল জেলার জলবায়ু পুরো কাশ্মীর উপত্যকার আবহাওয়ার সমস্ত বৈশিষ্ট্যযুক্ত। জুলাইয়ের উত্তাপে, সিন্ধু নদের বাতাস আরামদায়ক। স্যার ওয়াল্টার লরেন্স তাঁর দ্য ভ্যালি অব কাশ্মীর বইটিতে লিখেছেন যে, অক্ষাংশের দিক দিয়ে কাশ্মীরের সঙ্গে এশিয়ার পেশোয়ার, বাগদাদ এবং দামাস্কাসের সঙ্গে: মরোক্কোতে ফেজ এর সঙ্গে: এবং আমেরিকা সাউথ ক্যারোলিনার সঙ্গে মিল রয়েছে, তবে এটি সেসব দেশের কোনও বৈশিষ্ট্যই উপস্থাপন করে না। জনগণ মে মাসের শেষ অবধি কাশ্মীরের জলবায়ুকে সুইজারল্যান্ডের মত, এবং জুলাই ও আগস্টে দক্ষিণ ফ্রান্সের মত মনে করে। তবে কাশ্মীরকে যে কোনও একটি জলবায়ু বা বৈশিষ্ট্যযুক্ত দলের বলে মনে করা অসম্ভব। প্রতি শত ফুট উচ্চতায় জলবায়ু এবং উদ্ভিদের কিছুটা নতুন পর্যায় দেখা যায়। নওয়াবাগ গণ্ডেরবাল ওয়াকুরা "Naranag temple in ruins"। kashmirmonitor.org। ৪ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১২।  "Falling Rain Genomics, Inc - Ganderbal"। fallingrain.com।  অজানা প্যারামিটার |1= উপেক্ষা করা হয়েছে (সাহায্য)[স্থায়ীভাবে অকার্যকর সংযোগ] "Agriculture directory of Ganderbal"। diragrikmr.nic। ২০১৩-০১-২১ তারিখে মূল থেকে আর্কাইভ করা। সংগ্রহের তারিখ ২০১২-০৪-২৫।
গোলাম মোহাম্মদ সাদিক

গোলাম মোহাম্মদ সাদিক (১৯১২– ১৯৭১) ছিলেন ১৯৬৪ সালে থেকে ১৯৬৫ সাল পর্যন্ত জম্মু ও কাশ্মীরের প্রধানমন্ত্রী হিসেবে দায়িত্ব পালন করেছিলেন, যেখানে তার পদবীর নাম বদলে মুখ্যমন্ত্রী রাখা হয়েছিল । তিনি ১৯৭১ সালে মৃত্যুর আগ পর্যন্ত মুখ্যমন্ত্রী হিসাবে দায়িত্বরত ছিলেন। তিনি লাহোরের ইসলামিয়া কলেজ এবং আলিগড় মুসলিম বিশ্ববিদ্যালয় থেকে স্নাতক ছিলেন। তিনি ১৯৪৭ থেকে ১৯৫৩ সাল পর্যন্ত শেখ আব্দুল্লাহর প্রথম মন্ত্রিসভায় দায়িত্ব পালন করেন। এবং ১৯৫৭ থেকে ১৯৬১ সাল পর্যন্ত ন্যাশনাল কনফারেন্স পার্টির নেতা ছিলেন, যার পরে তিনি ভারতীয় জাতীয় কংগ্রেসে যোগ দেন। তিনি ১৯৬৪ সালে জম্মু ও কাশ্মীরের প্রধানমন্ত্রী নির্বাচিত হন। তিনি ১৯৬৫ সালে রাজ্যের প্রথম মুখ্যমন্ত্রী হন, যখন তৎকালীন কংগ্রেস সরকার জম্মু ও কাশ্মীরের সংবিধান (জম্মু ও কাশ্মীর সংশোধনী আইনের ষষ্ঠ সংবিধান, ১৯৬৫) সংশোধন করে এবং প্রধানমন্ত্রীর পদটি মুখ্যমন্ত্রী দ্বারা প্রতিস্থাপিত হয়।. ১৯৭১ সালের ১২ ই ডিসেম্বর হৃদরোগে আক্রান্ত হয়ে তিনি অফিসে মারা যান। Das Gupta, Jammu and Kashmir 2012, পৃ. 193। Bose, Roots of Conflict, Paths to Peace 2003, পৃ. 87। Gauhar, G. N. (১৯৯৭), Abdul Ahad Azad, Sahitya Akademi, পৃষ্ঠা 60–, আইএসবিএন 978-81-260-0322-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ghulam Mohammed Sadiq, 59, Kashmir Chief Minister, Dies"। New York Times। ১৩ ডিসেম্বর ১৯৭১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "My faith in India still strong: Kin of last J&K PM"। www.telegraphindia.com। সংগ্রহের তারিখ ২০২০-১২-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Explained: When Jammu & Kashmir had its own Prime Minister and Sadr-e-Riyasat"। The Indian Express (ইংরেজি ভাষায়)। ২০১৯-০৪-১৫। সংগ্রহের তারিখ ২০২০-১২-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Service, Tribune News। "Third JK CM to die in harness"। Tribuneindia News Service (ইংরেজি ভাষায়)। সংগ্রহের তারিখ ২০২০-১২-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bose, Sumantra (২০০৩), Kashmir: Roots of Conflict, Paths to Peace, Harvard University Press, আইএসবিএন 0-674-01173-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Das Gupta, Jyoti Bhusan (২০১২), Jammu and Kashmir, Springer, আইএসবিএন 978-94-011-9231-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ঢাকা সেন্ট্রাল ইন্টারন্যাশনাল মেডিকেল কলেজ

ঢাকা সেন্ট্রাল ইন্টারন্যাশনাল মেডিকেল কলেজ হল বাংলাদেশের একটি বেসরকারি মেডিকেল স্কুল। ২০১০ সালে এটি ঢাকার মোহম্মদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। বাংলাদেশের মেডিকেল কলেজসমূহের তালিকা। "Dhaka Central International Medical College and Hospital"। World Directory of Medical Schools।  "List of Constituent Colleges/Institutes under the University of Dhaka"। University of Dhaka। ২৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৫।  কলেজের প্রাতিষ্ঠানিক ওয়েবসাইট বাংলাদেশ মেডিকেল এন্ড ডেন্টাল কাউন্সিল
মেডিকেল কলেজ ফর উইমেন অ্যান্ড হসপিটাল

মেডিকেল কলেজ ফর উইমেন অ্যান্ড হসপিটাল হল বাংলাদেশের মহিলাদের জন্য বিশেষায়িত একটি বেসরকারি মেডিকেল স্কুল। কলেজটির দুটি ক্যাম্পাস রয়েছে। একটি ঢাকার উত্তরার সেক্টর-১ এ এবং অন্যটি দক্ষিণখানে। ১৯৯২ সালে এটি ঢাকার উত্তরা মডেল টাউনে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। "List of Constituent Colleges/Institutes"। Dhaka University। ২০১১-০৭-২০ তারিখে মূল থেকে আর্কাইভ করা।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  প্রাতিষ্ঠানিক ওয়েবসাইট
আইওয়ান-ই-সদর

আইওয়ান-ই-সদর বা রাষ্ট্রপতির প্রাসাদে ( উর্দু: ایوانِ صدر‎‎ ) পাকিস্তানের রাষ্ট্রপতির সরকারী বাসস্থান এবং কর্মক্ষেত্র। আইয়ান-ই-সদরের প্রশাসনিক প্রধান হলেন পাকিস্তানের রাষ্ট্রপতির প্রধান সচিব । ১৯৮৮ সালে গোলাম ইসহাক খান সেখানে বসবাসকারী প্রথম রাষ্ট্রপতি ছিলেন। আইওয়ান-ই-সদর উত্তর-পূর্ব ইসলামাবাদে সংবিধান এভিনিউ-এ সংসদ ভবন ও পাকিস্তানের সচিবালয়ের মন্ত্রিপরিষদ ব্লকের মাঝে অবস্থিত । রাষ্ট্রপতির কর্মীদের জন্য বাসস্থানগুলোও রাষ্ট্রপতি ভবনের পিছনে অবস্থিত, যা চতুর্থ অ্যাভিনিউ সংলগ্ন রাষ্ট্রপতি কলোনী হিসাবে পরিচিত। প্রেসিডেন্ট পারভেজ মোশাররফ প্রাসাদে বসবাস করেন নি। তিনি ছিল সেনাপ্রধান এবং সেজন্য রাওয়ালপিন্ডিতে আর্মি বাড়িতে বসবাস করতেন । প্রাক্তন রাষ্ট্রপতি আসিফ আলী জারদারি তার উদ্বোধনের একদিন আগে প্রাসাদে চলে গিয়েছিলেন। বর্তমানে পাকিস্তানের রাষ্ট্রপতি আরিফ আলভী সেখানে অবস্থান করছেন। "Archived copy"। ৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।  "President Colony Islamabad Via Satellite"। Findpk.com। ২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৮।
টেক্কা সেন্টার

টেক্কা সেন্টার না না রকম কাজে ব্যবহৃত কতগুলো দালানের সম্মিলন, এর এক পার্শ্বে আছে মাছ, মাংস বা সবজীর মত পচনশীল দ্রব্যর বাজার আর অন্য পাশে আছে খাবারের জন্য ফুড সেন্টার আর অন্যান্য দোকান। সিঙ্গাপুরের লিটল ইন্ডিয়ার বুকিত তিমাহ রোড এবং সেরানগুন রোডের উত্তর কোণায় এর অবস্থান। সিঙ্গাপুরে চাইনিজ ভাষাকে রোমান পদ্ধতির কাছাকাছি রূপান্তর করার জটিল প্রক্রিয়ার উদাহরণ দেবার জন্য টেক্কা সেন্টারেকে উদ্ধৃত করা হয়। মার্কেটটি প্রথম থেকেই কান্দং কারাবা (কিংবা শুধু কে,কে) নামে পরিচিত, মালয় ভাষায় যার অর্থ "মহিষের খোয়াঁড়"। ১৯২০ সাল পর্যন্ত ওই এলাকায় কসাইখানা চালু থাকার কারেনে এমন নামকরন হয় এবং এর পাশে অবস্থিত কান্দং কারাবা উওমেন্স ‍এন্ড চিলড্রেন্স হসপিটাল, কান্দং কারাবা থানা এবং কান্দং কারাবা পোস্ট অফিসের কাছে এ নামটি এখনও চালু আছে। হক্কিয়েন এ, মার্কেটটি টেক কিয়া খ, নামে পরিচিত যার আভিধানিক অর্থ "ছোট বাশেঁর পা", কারণ রোচার ক্যানেল নামক হ্রদের তীরে এক সময় ছোট ছোট বাশেঁর গাছ হতো । পরে এটাকে জনপ্রিয় নাম টেক্কা পাশার এর সাথে অঙ্গীভুত করা হয় (笛卡巴刹), এখানে পাসার মানে মালয় ভাষায় বাজার বা "মার্কেট"। আদি বাজার তৈরী হয়েছিল ১৯১৫ সালে এবং এর অবস্থান হেস্টিংস রোড ও সুনগেই রোডের আড়াআড়ি মাঝখানে। যখন ১৯৮২ সালে এটাকে ভেঙ্গে ফেলে এখনকার জায়গায় নতুন করে তৈরী করা হয়, বহু ব্যবহার উপযোগী এই দালানটি নাম দেয়া হয় ঝুজিয়াও সেন্টার (চীনা: 竹脚中心), শব্দটি স্থানীয় টেক খ এর পিনয়িন সংস্করণ অর্থাৎ মূল চাইনীজ ভাষার কাছাকাছি ইংরেজি উচ্চারণ, বিশেষ করে ঝুজিয়াও এই নতুন অ-চাইনীজ শব্দটি লিখা ও বলা দুটোই কঠিন ছিল এবং টেক্কার সাথে ‍কোন মিল ছিল না। অবশেষে এই কমপ্লেক্সটি ২০০০ সালে সরকারীভাবে টেক্কা সেন্টার নামে পুনঃ নামকরণ করা হয়, নামটিতে ঐ জায়গার ইতিহাসের সাথে আগের চাইতে বেশি মিল খুঁজে পাওয়া যায়। মার্কেটি বড়সড় সংস্কার করার জন্য ২০০৮ সালে বন্ধ হয়ে যায় এবং ২০০৯ সালে নতুন করে চালু হয়। লিটল ইন্ডিয়ার প্রথম শীতাতপ নিয়ন্ত্রিত বাজার টেক্কা মল, তৈরী হয় ২০০৩ সালের আদি জায়গার উপরে। টেক্কা সেন্টার লিটল ইন্ডিয়ার জন্য একটা মাইল ফলক হয়ে থাকবে যেখানে বিভিন্ন জাতিগত সম্প্রদায়ের সম্মিলন ঘটেছে। এখানে আছে চাইনিজ দোকানি যে তামিল ভাষায় কথা বলছে কিংবা তামিল ভাষাভাষী চাইনিজ বলছে। দোকানগুলোতে বিক্রি হচ্ছে গতানুগতিক ভারতীয় পোশাক এবং সস্তা সাধারণ ব্যবহারের পোশাক। বেশ কিছু উল্লেখযোগ্য দোকান আছে যারা তাওবাদী এবং বৌদ্ধধর্মাবলম্বীদের জন্য কাপড়, গহনা পত্র এবং সাজ সরঞ্জাম বিক্রি করছে। এ ছাড়াও আছে বিভিন্ন ধাতুর তৈরী জিনিস বিক্রির হার্ডওয়্যারের দোকান, এমনকি দর্জি, যারা কম সময়ের মধ্যে কাপড় চোপড় মাপমত পরিবর্তন করে দিতে পারে। নীচতালায় হকার সেন্টারএর দোকানগুলোতে চাইনিজ নিরামিষ, উত্তর ভারতীয় এবং মালয় খাবার ছাড়াও, কলার পাতা বা স্টেইনলেস স্টিলের থালায় ভারতীয় নিরামিষ খাবার বিক্রি হচ্ছে। একই তালায় কাঁচা বাজারে দোকানগুলো তাজা সামুদ্রিক খাবার বিশেষ করে শ্রীলঙ্কা থেকে আসা কাঁকড়া আর শাকসবজি বিক্রি করছে। এ ছাড়াও চাইনিজ দোকানগুলো উড়োজাহাজে করে আনা, মূলত ভারতীয় শাক সবজি বিক্রি করে। পার্শ্ববর্তী লিটল ইন্ডিয়া এমআরটি স্টেশন প্রধানত এই মার্কেটির যাতায়াত সেবা দিয়ে আসছে। মার্কেটটিতে এছাড়াও আছে একটি ভূগর্ভস্থ গাড়ি পার্কিং এর জায়গা, ও দুইটা ট্যাক্সিক্যাব ষ্ট্যান্ড। কাছাকাছি সুযোগ-সুবিধার মধ্যে আছে ভেঙ্গে ফেলা শপিং মল দি ভারজ্‌ এবং লিটল ইন্ডিয়ার ছাদ ঢাকা পথ। "Tekka Centre"। Uniquely Singapore website।  উইকিমিডিয়া কমন্সে টেক্কা সেন্টার সংক্রান্ত মিডিয়া রয়েছে।
তায়রুননেছা মেমোরিয়াল মেডিকেল কলেজ

তায়রুননেছা মেমোরিয়াল মেডিকেল কলেজ হল বাংলাদেশের একটি বেসরকারি মেডিকেল স্কুল। এটি তায়রুন্নেসা মেমোরিয়াল মেডিকেল সেন্টারের একটি প্রতিষ্ঠান। এটি প্রতিষ্ঠা করেছিলেন মোহাম্মদ শামসুল হক, তাঁর মা সমাজ সংস্কারক প্রয়াত তায়রুন্নেসার নামানুসারে। বালাগঞ্জেও তার নামে একটি বালিকা বিদ্যালয় রয়েছে। ২০০২ সালে এটি গাজীপুর জেলার গাজীপুর সদর উপজেলায় প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। ১৯৪৩ সালের জানুয়ারিতে এম শামসুল হক মৌলভীবাজার জেলার রাজনগরের হামনদপুরে জন্মগ্রহণ করেন। মুক্তিযুদ্ধের সময় তিনি ধর্মীয় সংখ্যালঘুদের তার নিজস্ব একটি ছোট জাহাজের মাধ্যমে দেশ ছেড়ে পালাতে সহায়তা করেছিলেন। ১৯৭৭ সালে তিনি বালাগঞ্জে তায়রুন্নেসা উচ্চ বালিকা বিদ্যালয় নামে একটি স্কুল প্রতিষ্ঠা করেন। সেইখানেই পরিবর্তীতে কলেজটি স্থাপিত হয়েছিল। তায়রুননেছা মেমোরিয়াল মেডিকেল কলেজ প্রাঙ্গণে ৫০০ শয্যা বিশিষ্ট হাসপাতাল রয়েছে। কলেজটি ৯ তলা বিশিষ্ট ভবন। কলেজে একটি মহিলা হোস্টেল এবং ছেলেদের একটি ছাত্রাবাস রয়েছে। বাংলাদেশের মেডিকেল কলেজসমূহের তালিকা। BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "History"। Tairunnessa Memorial Medical College & Hospital (ইংরেজি ভাষায়)। সংগ্রহের তারিখ ২০২০-০৬-৩০।  দাপ্তরিক ওয়েবসাইট
দাহোদ জেলা

দাহোদ জেলা হল পশ্চিম ভারতের গুজরাত রাজ্যে অবস্থিত একটি জেলা, এর প্রশাসনিক সদর দপ্তরের নাম অনুসারে এর নাম হয়েছে। এর জনসংখ্যা হল ২,১২৭,০৮৬ (২০১১ আদমশুমারি), এখানকার জনসংখ্যার ঘনত্ব প্রতি বর্গ কিলোমিটারে ৫৮৩ জন। দাহোদের জনসংখ্যার অর্ধেক গ্রামীণ, এবং ৭৪.৩% জনগোষ্ঠী তফসিলি উপজাতি। এখানে শিক্ষার হার ৫৮.৮২%, যা গুজরাতের অন্যান্য জেলার চেয়ে কম। দাহোদ জেলা ১৯৯৭ সালের ২রা অক্টোবর তৈরি হয়েছিল এবং এটি পূর্বে পাঁচমহল জেলার অংশ ছিল। এই অঞ্চলটির বেশিরভাগ অংশ দুটি সাবেক দেশীয় রাজ্য নিয়ে গঠিত, যেগুলি হল বারিয়া (দেবগড়) এবং সাঞ্জেলি। এছাড়া সুন্থের ফতেহপুরা তালুক (রামপুর) ছাড়াও, আছে সাবেক পাঁচমহলের দুটি "পূর্ব মহল" দাহোদ এবং ঝালোদ। ২০০১ সালের আদমশুমারিতে শহরের জনসংখ্যা ছিল ৮.৯৯%। জেলার জনসংখ্যার বেশিরভাগ গ্রামীণ, এর মধ্যে বেশিরভাগ বাসিন্দা উপজাতীয়, তাদের মধ্যে অধিকাংশ ভিল। দাহোদ জেলায় ভারতের দ্বিতীয় বৃহত্তম জনসংখ্যায় দাউদি বোহরা রয়েছে, তারা ইসমাইলি মুসলমান সম্প্রদায়ের একটি ভাগ। ২০১১ সালের আদমশুমারি অনুসারে দাহোদ জেলার জনসংখ্যার ছিল ২,১২৭,০৮৬, নামিবিয়া বা বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। এটি ভারতের ২১৫তম জনবহুল জেলা (মোট ৬৪০ জেলার মধ্যে)। জেলার জনসংখ্যার ঘনত্ব ৫৮২ জন প্রতি বর্গকিলোমিটার (১,৫১০ জন/বর্গমাইল)। এর জনসংখ্যা বৃদ্ধির হার ২০০১ - ২০১১ এর দশকে ২৯.৯৫% ছিল। এখানে প্রতি এক হাজার পুরুষের জন্য ৯৮৬ জন মহিলা (যৌন অনুপাত) আছে, এবং এখানে সাক্ষরতার হার ৬০.৬%। ২০১১ সালের ভারতের আদমশুমারি অনুসারে, জেলার জনসংখ্যার ৯৬.২৯% প্রথম ভাষা হিসেবে গুজরাটিতে, ২.১৪% ভিলিতে এবং ১.২২% হিন্দিতে কথা বলে। এই জেলাটির পশ্চিমে পাঁচমহল জেলা, দক্ষিণে ছোট উদয়পুর জেলা, পূর্বে এবং দক্ষিণ পূর্বে যথাক্রমে মধ্যপ্রদেশ রাজ্যের ঝাবুয়া জেলা ও আলিরাজপুর জেলা, উত্তর এবং উত্তর-পূর্বে রাজস্থান রাজ্যের বাঁশওয়ারা জেলা। দাহোদ শহরটি জেলার প্রশাসনিক সদর দফতর। জেলার বিস্তৃতি ৩,৬৪২  কিলোমিটার২। জাতীয় মহাসড়ক ৫৯ জেলার মধ্য দিয়ে গেছে, যা রাজস্থানের চিতোরগড়ের সঙ্গে দাহোদকে সংযুক্ত করেছে। এর আসল নাম "দোহাদ", যা পরে দাহোদ নামে রূপান্তরিত হয়ে গেছে। মুঘল সম্রাট আওরঙ্গজেব দাহোদ দুর্গের একটি মসজিদে জন্মগ্রহণ করেছিলেন। "Dahod District Population, Caste, Religion Data (Gujarat) – Census 2011"। Census 2011।  "Districts of Gujarat"। Census 2011।  Decadal Variation In Population Since 1901 Dohad (Dahod) District Population Census 2011, Gujarat literacy sex ratio and density "India Map"। ২০০৭-০৭-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৭।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Namibia – 2,147,585  "2010 Resident Population Data"। U.S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। New Mexico – 2,059,179  2011 Census of India, Population By Mother Tongue উইকিমিডিয়া কমন্সে দাহোদ জেলা সংক্রান্ত মিডিয়া রয়েছে। Dahod Online ওয়েব্যাক মেশিনে আর্কাইভকৃত ৭ ফেব্রুয়ারি ২০১৩ তারিখে
মোবাইল অ্যাপ

মোবাইল অ্যাপ্লিকেশন বা মোবাইল অ্যাপ অথবা শুধু অ্যাপ হলো এক ধরনের কম্পিউটার প্রোগ্রাম বা সফটওয়্যার আপ্লিকেশন। অ্যাপ একটি মোবাইল ডিভাইস (ফোন, ট্যাবলেট) ব্যবহার করার জন্য অ্যাপ খুবই প্রয়োজনীয়। অ্যাপ সাহায্য করে আমাদের কল করা,ছবি উঠতে,যোগাযোগ করতে,ক্যালেন্ডার দেখতে৷ এছাড়া অ্যাপ ব্যবহার করে বর্তমানে বিশ্বের প্রায় অধিকাংশ লোক মোবাইল গেম খেলে। যেহেতু মোবাইল গেম নিজেই একটা অ্যাপ হতে পারে। আপ্লিকেশন বা অ্যাপ ডাউনলোড করে নিজের মোবাইলে সেগুলো বণ্টন করা যায়৷ প্রধানত এই ডাউনলোড সুবিধা দেয় তারা মোবাইল অপারেটিং সিস্টেম এর মালিক হয়ে থাকে। গুগল কর্তৃক অ্যান্ড্রয়েড ফোনের জন্য গুগল প্লেস্টোর এই ব্যবস্থা রেখেছে৷ এছাড়া আইফোনের জন্য অ্যাপ স্টোর এই ব্যবস্থা রেখেছে। এগুলোতে কিছু অ্যাপ বিনামূল্যে ডাউনলোড করা যায়,আর কিছু অ্যাপ টাকা দিয়ে কিনতে হয়। প্লাটফর্ম সেগুলো উক্ত অ্যাপ তৈরি কর্তার সাথে বণ্টন করে। কিছু অ্যাপ মোবাইল ডিভাইসে আগে থেকেই ইন্সটল করা থাকে। যেমন- ওয়েব ব্রাউজার,ক্যামেরা অ্যাপ, ক্যালেন্ডার অ্যাপ ইত্যাদি৷ এই অ্যাপ সাধারণভাবে মোবাইল থেকে সরিয়ে ফেলা সম্ভব হয় না। তবে কিছু কিছু ক্ষেত্রে ডিভাইস রুট(মূলী) হলে উক্ত অ্যাপ আনইন্সটল করা সম্ভব হয়৷ অ্যাপ নিজের হাত দিয়ে নানাভাবে ইন্সটল করা যায়, যেমন - এর একটি উদাহরণ হলো অ্যান্ড্রয়েড ফোন দিয়ে অ্যান্ড্রয়েড আপ্লিকেশন প্যাকেজ বাজার গবেষণা সংস্থা গার্টনার ভবিষ্যদ্বাণী করেছিলেন যে, ২০১৩ সালে ১০২ বিলিয়ন অ্যাপ্লিকেশন ডাউনলোড করা হবে (এর মধ্যে ৯১% বিনামূল্যে), যা মার্কিন যুক্তরাষ্ট্রে ২$ বিলিয়ন ডলার উপার্জন করবে, যা ২০১৩ সালের ১৮ বিলিয়ন মার্কিন ডলারে ৪৪.৪% বাড়বে। এই অ্যাপ মাত্র অ্যাপেল ডিভাইসে সমর্থন করে, অ্যান্ড্রয়েড ডিভাইসে সমর্থন করে না। Hybrid মোবাইল অ্যাপগুলো Native ও Web অ্যাপের একটা সংমিশ্রণ। নেটিভ অ্যাপ নির্দিষ্ট অ্যাপ মার্কেটপ্লেস থেকে ডাউনলোড করতে হয় এবং অ্যাপটি আপনার ডিভাইসের অপারেটিং সিস্টেম ও হার্ডওয়্যার অ্যাক্সেস করে চলে। আর Web App হল লোকাল সার্ভার ছাড়া ওয়েবে হোস্ট করা যেকোনো অ্যাপ। আর হাইব্রিড অ্যাপের অবস্থান এই দুইয়ের ঠিক মাঝামাঝি। Native App এর মতোই এই হাইব্রিড অ্যাপগুলো একটি অ্যাপ মার্কেটপ্লেস থেকে ডাউনলোড করতে হয়, বেশ দ্রুত কাজ করে। কিন্তু দেখতে এবং কাজের দিকে native app এর সাথে মিল থাকলেও এগুলো মূলত ওয়েব অ্যাপ্লিকেশন। একটি জনপ্রিয় হাইব্রিড অ্যাপের উদাহরণ হলো- Instagram, Quora, UBER. একটি ওয়েব-ভিত্তিক অ্যাপ্লিকেশন এইচটিএমএল, সিএসএস বা জাভাস্ক্রিপ্ট দ্বারা তৈরি করা হয়। এই গ্রুপের অ্যাপ্লিকেশনগুলির যথাযথ আচরণের জন্য ইন্টারনেট সংযোগ প্রয়োজন। এই অ্যাপ্লিকেশনগুলি নেটিভ এবং হাইব্রিড অ্যাপ্লিকেশনগুলির তুলনায় ব্যবহারকারীর ডিভাইসে সর্বনিম্ন মেমরির জায়গা ক্যাপচার করতে পারে। যেহেতু সমস্ত ব্যক্তিগত ডেটাবেস ইন্টারনেট সার্ভারে সংরক্ষণ করা হয়, তাই ব্যবহারকারীরা এটার মাধ্যমে যে কোনও ডিভাইস থেকে ইন্টারনেটের মাধ্যমে তাদের পছন্দসই ডেটা আনতে পারবেন। "Mobile apps revenues tipped to reach $26bn in 2013"। The Guardian। ১১ অক্টোবর ২০১৩। সংগ্রহের তারিখ ১৯ সেপ্টেম্বর ২০১৩।
শালিখা কলেজ

বাংলাদেশ সাতক্ষীরা জেলার তালা উপজেলার খেশরা ইউনিয়ননের একমাত্র কলেজ এটি।
গুররাম ইয়াদাগিরি রেড্ডি

গুররাম ইয়াদাগিরি রেড্ডি (আনু. ১৯২৮ – ২২ নভেম্বর ২০১৯) একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টির রাজনীতির সাথে যুক্ত ছিলেন। তিনি অন্ধ্র প্রদেশ বিধানসভার একজন সদস্য ছিলেন। গুররাম ইয়াদাগিরি রেড্ডি ১৯৮৫ সালে রামান্নাপেত থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৮৯ সালে তিনি পুনরায় রামান্নাপেত থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৯৪ সালে তিনি টানা তৃতীয়বারের মত রামান্নাপেত বিধানসভার বিধায়ক হিসেবে নির্বাচিত হন। গুররাম ইয়াদাগিরি রেড্ডি ২০১৯ সালের ২২ নভেম্বর ৯১ বছর বয়সে প্রয়াত হন। "Andhra Pradesh Assembly Election Results in 1985"। www.elections.in। সংগ্রহের তারিখ ২২ নভেম্বর ২০১৯।  "Andhra Pradesh Assembly Election Results in 1989"। www.elections.in। সংগ্রহের তারিখ ২২ নভেম্বর ২০১৯।  "Andhra Pradesh Assembly Election Results in 1994"। www.elections.in। ৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৯।  "Sr CPI leader Yadagiri Reddy passes away ; CM condoles"। United News of India। ২২ নভেম্বর ২০১৯। সংগ্রহের তারিখ ২২ নভেম্বর ২০১৯।  "సీపీఐ సీనియర్ నేత యాదగిరిరెడ్డి కన్నుమూత"। Eenadu (তেলুগু ভাষায়)। ২২ নভেম্বর ২০১৯। ২২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৯।